pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ลงพื้นที่คลองโอ่งอ่าง ชื่นชมความสำเร็จในการพัฒนาต่อยอดสร้างมูลค่าทางเศรษฐกิจ ยกระดับรายได้ให้คนในพื้นที่ พร้อมพบปะประชาชนรับฟังปัญหา
วันศุกร์ที่ 1 เมษายน 2565
นายกฯ ลงพื้นที่คลองโอ่งอ่าง ชื่นชมความสําเร็จในการพัฒนาต่อยอดสร้างมูลค่าทางเศรษฐกิจ ยกระดับรายได้ให้คนในพื้นที่ พร้อมพบปะประชาชนรับฟังปัญหา
นายกฯ ลงพื้นที่คลองโอ่งอ่าง ชื่นชมความสําเร็จในการพัฒนาต่อยอดสร้างมูลค่าทางเศรษฐกิจ ยกระดับรายได้ให้คนในพื้นที่ พร้อมพบปะประชาชนรับฟังปัญหา
วันนี้ (31 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า เมื่อเวลา 17.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทยลงพื้นที่พบปะผู้ประกอบการและประชาชนบริเวณคลองโอ่งอ่าง ถนนจักรวรรดิ แขวงจักรวรรดิ์ เขตสัมพันธวงศ์ กรุงเทพมหานคร ซึ่งกรุงเทพมหานครได้ดําเนินการฟื้นคืนวิถีชีวิตชุมชนริมคลองได้อย่างลงตัวกับชีวิตของคนกรุงเทพฯ ตามนโยบายของรัฐบาล จนได้รับรางวัลระดับโลก เป็นต้นแบบการพัฒนาเมืองที่เหมาะกับการพัฒนาคุณภาพชีวิตของคนกรุงเทพฯ ถือเป็นการปรับปรุงและพัฒนาพื้นที่สาธารณะ ที่มีความโดดเด่นอย่างเป็นรูปธรรม จนเป็นที่ยอมรับ
โอกาสนี้ นายกรัฐมนตรีกล่าวกับผู้ประกอบการและประชาชนว่า ถือเป็นความภาคภูมิใจในความสําเร็จของโครงการพัฒนาคูคลองของกรุงเทพมหานคร อันเป็นที่ยอมรับในระดับโลก เป็นผลงานสําคัญของรัฐบาลที่ต้องการยกระดับคุณภาพชีวิตความเป็นอยู่ของประชาชนให้ดียิ่งขึ้นโดยเฉพาะประชาชนที่มีที่อยู่อาศัยตามคลองต่าง ๆ พร้อมกับขอให้ประชาชนช่วยกันรักษาสิ่งดีๆ ที่ได้ทําไว้ให้ ช่วยกันดูแลรักษา พัฒนาต่อยอดให้เกิดมูลค่าทางเศรษฐกิจสร้างรายได้สร้างประโยชน์ต่อคนในพื้นที่ต่อไป โดยเฉพาะคนรุ่นหลังจะได้เห็นความเปลี่ยนแปลงเป็นสิ่งดี ๆ ที่เกิดจากความร่วมแรงร่วมใจช่วยกันทําไว้
ทั้งนี้ นายกรัฐมนตรีได้สอบถามและพูดคุยทักทายกับผู้ประกอบการและประชาชนบริเวณคลองโอ่งอ่างอย่างเป็นกันเอง ยืนยันรัฐบาลมีความห่วงใยประชาชนทุกพื้นที่ของประเทศไทย ขอให้เรารักและสามัคคี เดินหน้าพัฒนาประเทศไปด้วยกัน
...................
รัฐบาลไทย-ข่าวทำเนียบรัฐบาล- ศบค.รับทราบมาตรการเปิดเรียน on site กรณีพบผู้ติดเชื้อโควิด-19
วันศุกร์ที่ 25 กุมภาพันธ์ 2565
ศบค.รับทราบมาตรการเปิดเรียน on site กรณีพบผู้ติดเชื้อโควิด-19
วันพฤหัสบดีที่ 24 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.รับทราบมาตรการเปิดเรียน on site กรณีมีนักเรียน ครู หรือบุคลากรติดเชื้อโควิด-19 โดยให้สถานศึกษาร่วมกับหน่วยบริการสาธารณสุขและคณะกรรมการโรคติดต่อจังหวัด พิจารณาจัดทํา School isolation ตามแนวทาง Sand box safety zone แก่ผู้ติดเชื้อ กลุ่มผู้สัมผัสเสี่ยงสูง หากอยู่ใน รร.ประจํา ให้จัดทํา Quarantine zone ตามแนวทาง Sand box safety zone ส่วน รร.ไป-กลับ ให้แยกกักตัวที่บ้านเป็นเวลา 7 วัน ติดตามอาการอีก 3 วันโดยมีการตรวจหาเชื้อในวันที่ 5-6 และวันที่ 10 นับจากวันที่สัมผัสผู้ติดเชื้อ แต่หากมีอาการป่วยให้ตรวจหาเชื้อทันที ส่วนกลุ่มผู้สัมผัสเสี่ยงต่ํา ให้เรียน on site ตามปกติ สังเกตอาการ และประเมินความเสี่ยงตนเองตามแนวทาง Thai Save Thai
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ไฟเขียว! ช่วยชาวนาไร่ละ 1,000 บาท สูงสุดครัวเรือนละ 20,000 บาท
วันจันทร์ที่ 6 ธันวาคม 2564
ครม. ไฟเขียว! ช่วยชาวนาไร่ละ 1,000 บาท สูงสุดครัวเรือนละ 20,000 บาท
.....
ที่ประชุม ครม. อนุมัติหลักการโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 โดย ธ.ก.ส. จะจ่ายเงินช่วยเหลือชาวนาในอัตราไร่ละ 1,000 บาท ครัวเรือนละไม่เกิน 20 ไร่ หรือ ครัวเรือนละไม่เกิน 20,000 บาท ระยะเวลาการจ่ายเงิน คือ เดือน ก.ย. 64 – เม.ย. 65
.
เพื่อบรรเทาความเดือดร้อนของชาวนาจากสถานการณ์ต่างๆ ที่ทําให้ต้นทุนการผลิตสูงขึ้น เช่น ภัยแล้ง น้ําท่วม โรคระบาด ให้ชาวนามีเงินทุนในการพัฒนาคุณภาพการผลิต รวมถึงใช้จ่ายหมุนเวียนกระตุ้นเศรษฐกิจฐานราก ซึ่งโครงการนี้ครอบคลุมชาวนาที่ขึ้นทะเบียนกับกรมส่งเสริมการเกษตรประมาณ 4.69 ล้านครัวเรือนทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลย้อน “เสรีพิศุทธ์” ใครสับสน ประชาชนหรือตัวท่านเอง วอนอย่าก้าวล่วง-กดดัน ศาล รธน. เหน็บ ประเทศยังมีคนเก่งอีกมาก คงไม่จำเป็นต้องไปรบกวนให้ท่านต้องเดือดร้อนมาเป็นนายกฯ
วันพุธที่ 17 สิงหาคม 2565
โฆษกรัฐบาลย้อน “เสรีพิศุทธ์” ใครสับสน ประชาชนหรือตัวท่านเอง วอนอย่าก้าวล่วง-กดดัน ศาล รธน. เหน็บ ประเทศยังมีคนเก่งอีกมาก คงไม่จําเป็นต้องไปรบกวนให้ท่านต้องเดือดร้อนมาเป็นนายกฯ
โฆษกรัฐบาลย้อน “เสรีพิศุทธ์” ใครสับสน ประชาชนหรือตัวท่านเอง วอนอย่าก้าวล่วง-กดดัน ศาล รธน. เหน็บ ประเทศยังมีคนเก่งอีกมาก คงไม่จําเป็นต้องไปรบกวนให้ท่านต้องเดือดร้อนมาเป็นนายกฯ
วันที่ 17 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวส หัวหน้าพรรคเสรีรวมไทย ระบุว่า เรื่อง 8 ปี นายกฯ อ่านภาษาไทยไม่ออกหรืออย่างไร เพราะเป็นนายกฯ ครบ 8 ปีแล้ว ถ้าตนเป็น พล.อ.ประยุทธ์ จันทร์โอชา จะประกาศลาออกในวันที่ครบ 8 ปี เพื่อให้สรรหานายกฯ คนใหม่ได้ ซึ่งจะไม่สร้างปัญหาและความสับสนให้ประชาชนและรัฐสภาว่า เพราะท่านนายกฯ อ่านภาษาไทยออก จึงไม่เคยคิดตอบโต้ พล.ต.อ.เสรีพิศุทธ์ ที่มักจะออกมาให้สัมภาษณ์เหมือนคนไม่เข้าใจภาษาไทยหรืออย่างไร แม้ว่าจะอธิบายชัดเจนอย่างไร ประชาชนเข้าใจและหายสับสนอย่างไร แต่ พล.ต.อ.เสรีพิศุทธ์ ก็ไม่เคยเข้าใจอยู่ดี จึงไม่แน่ใจว่า ทุกวันนี้ที่อ้างว่าสับสนนั้น คนที่สับสนคือประชาชนหรือ พล.ต.อ.เสรีพิศุทธ์ กันแน่ ส่วนที่บอกว่าถ้าหากเป็นท่านนายกฯ จะประกาศลาออกในวันที่ครบ 8 ปี เพื่อให้สรรหานายกฯ คนใหม่ได้นั้น เชื่อว่าหลายคนก็อาจจะคิดแบบเดียวกันว่า ถ้าหากตัวเองเป็น พล.ต.อ.เสรีพิศุทธ์ คงจะประกาศลาออกตั้งแต่วันที่อภิปรายแต่เรื่องการถวายสัตย์แบบไม่ลืมหูลืมตาจนเกือบถูกเชิญออกจากห้องประชุมสภาฯ มาแล้ว จะได้เปิดโอกาสให้คนอื่นได้มาทําหน้าที่แทน พล.ต.อ.เสรีพิศุทธ์ เช่นกัน
ส่วนกรณีที่ระบุว่า ถ้าเป็นศาลรัฐธรรมนูญ จะสั่งให้ พล.อ.ประยุทธ์หยุดปฏิบัติหน้าที่และรีบพิจารณาข้อร้องเรียนนี้เพื่อไม่ให้ประชาชนสับสนนั้น นายธนกร กล่าวว่า ถือเป็นเรื่องโชคดีมากเรื่องหนึ่งของประเทศไทย ที่ไม่มีชื่อ พล.ต.อ.เสรีพิศุทธ์เป็นศาลรัฐธรรมนูญ อย่างไรก็ตาม ไม่อยากให้ก้าวล่วงอํานาจ หรือกดดันการวินิจฉัยของศาลรัฐธรรมนูญ และหากศาลวินิจฉัยออกมาอย่างไร ก็ควรเคารพคําวินิจฉัยของศาลด้วย และที่บอกว่า หากสรรหาคนอื่นมาเป็นนายกฯ แทนไม่ได้ ให้ใช้รัฐธรรมนูญมาตรา 152 วรรค 2 ในการสรรหาคนนอก แต่อย่ามาสรรหา พล.ต.อ.เสรีพิศุทธ์ เพราะจะเป็นนายกฯ ให้ดูนั้น ตนเชื่อว่าประเทศไทยยังมีคนที่มีความรู้ความสามารถอีกมากมาย คงไม่จําเป็นต้องไปรบกวนสรรหา พล.ต.อ.เสรีพิศุทธ์มาให้ท่านต้องเดือดร้อน
..................................
รัฐบาลไทย-ข่าวทำเนียบรัฐบาล-​ก.อุตฯ มอบหน้ากากอนามัยทางการแพทย์และแอลกอฮอล์ ให้โรงพยาบาลมหาวิทยาลัยบูรพา เพื่อใช้ป้องกันและลดการติดเชื้อ
วันจันทร์ที่ 4 กรกฎาคม 2565
​ก.อุตฯ มอบหน้ากากอนามัยทางการแพทย์และแอลกอฮอล์ ให้โรงพยาบาลมหาวิทยาลัยบูรพา เพื่อใช้ป้องกันและลดการติดเชื้อ
​ก.อุตฯ มอบหน้ากากอนามัยทางการแพทย์และแอลกอฮอล์ให้โรงพยาบาลมหาวิทยาลัยบูรพาเพื่อใช้ป้องกันและลดการติดเชื้อ
จังหวัดชลบุรี : วันนี้ (4 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม มอบหน้ากากอนามัยทางการแพทย์ จํานวน 10,000 ชิ้น และแอลกอฮอล์ฆ่าเชื้อโรค จํานวน 150 ลิตร ให้แก่โรงพยาบาลมหาวิทยาลัยบูรพา จังหวัดชลบุรี เพื่อใช้ป้องกันและลดการติดเชื้อให้กับบุคลากรทางการแพทย์และประชาชนทั่วไป โดยมีแพทย์หญิงผกาพรรณ ดินชูไท ผู้อํานวยการโรงพยาบาลมหาวิทยาลัยบูรพา เป็นผู้รับมอบ และมีนายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ร่วมมอบ ณ โรงแรมบางแสนเฮอริเทจ จังหวัดชลบุรี
รัฐบาลไทย-ข่าวทำเนียบรัฐบาล-ปลัด มท. แจ้งทุกจังหวัดและ กทม. ใช้งาน “แพล็ตฟอร์ม www.Jitasa.care” เพื่อเป็นช่องทางให้กับประชาชนที่ต้องการความช่วยเหลือ และเป็นฐานข้อมูลในการบริหารสถานการณ์โควิด-19
วันพฤหัสบดีที่ 11 พฤศจิกายน 2564
ปลัด มท. แจ้งทุกจังหวัดและ กทม. ใช้งาน “แพล็ตฟอร์ม www.Jitasa.care” เพื่อเป็นช่องทางให้กับประชาชนที่ต้องการความช่วยเหลือ และเป็นฐานข้อมูลในการบริหารสถานการณ์โควิด-19
ปลัด มท. แจ้งทุกจังหวัดและ กทม. ใช้งาน “แพล็ตฟอร์ม www.Jitasa.care” เพื่อเป็นช่องทางให้กับประชาชนที่ต้องการความช่วยเหลือ และเป็นฐานข้อมูลในการบริหารสถานการณ์โควิด-19 อย่างมีประสิทธิภาพ
วันนี้ (11 พ.ย. 2564) นายสุทธิพงษ์ จุลเจริญ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัด และผู้ว่าราชการกรุงเทพมหานคร เปิดเผยว่า กระทรวงมหาดไทยได้หารือร่วมกับคณะผู้พัฒนา แพล็ตฟอร์ม Jitasa.care ในเรื่องของการพัฒนาต่อยอด แพล็ตฟอร์ม Jitasa.care ให้สามารถใช้เป็นแผนที่สถานการณ์และฐานข้อมูลในการบริหารสถานการณ์โควิด-19 ในแต่ละพื้นที่ โดยเฉพาะข้อมูลของผู้ติดเชื้อ ข้อมูลการฉีดวัคซีน การตรวจเชิงรุก และการดูแลประชาชนกลุ่มเปราะบาง สําหรับใช้ดูแลประชาชนและบริหารสถานการณ์รองรับการเปิดประเทศในระยะเร่งด่วน และเตรียมการแก้ไขปัญหาการแพร่ระบาดของโรคโควิด-19 ในระยะต่อไปอย่างมีประสิทธิภาพและทันเหตุการณ์
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ในการนี้ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) จึงได้สั่งการไปยังผู้ว่าราชการจังหวัด ทุกจังหวัด และผู้ว่าราชการกรุงเทพมหานคร ในการใช้ “แพล็ตฟอร์ม Jitasa.care” เพื่อสนับสนุนการบริหารสถานการณ์โควิด-19 ในพื้นที่ โดยมีกลุ่มเป้าหมาย คือ ประชาชนที่อาศัยอยู่ในประเทศไทย รวมถึงแรงงานต่างด้าวและผู้ที่ไม่มีชื่อในทะเบียนราษฎรด้วย โดยแพล็ตฟอร์ม Jitasa.care จะเป็นช่องทางสําคัญในการสื่อสารเพื่อขอรับความช่วยเหลือระหว่างผู้ติดเชื้อกับผู้ให้ความช่วยเหลือ ซึ่งหัวใจสําคัญของระบบดังกล่าว คือ เครือข่ายจิตอาสา ที่ทําหน้าที่บันทึกข้อมูลของผู้ต้องการความช่วยเหลือลงในระบบ รวมถึงข้อมูลอื่น ๆ ในพื้นที่ ซึ่งข้อมูลดังกล่าวจะถูกส่งต่อไปยังหน่วยงานของรัฐ หน่วยงานหรือบุคคลอื่นที่สามารถเข้ามาช่วยเหลือได้อย่างเป็นระบบ เพื่อเป็นข้อมูลในการบริหารสถานการณ์ของแต่ละพื้นที่ได้อย่างเหมาะสม ทั้งนี้ ปัจจุบันแพล็ตฟอร์ม Jitasa.care ได้เพิ่มฟังก์ชั่นสําหรับประชาชนผู้ไม่มีสัญชาติไทยด้วยเรียบร้อยแล้ว
นายสุทธิพงษ์ จุลเจริญ ปลัดกระทรวงมหาดไทย กล่าวทิ้งท้ายว่า นอกจากนี้ ได้มอบหมายให้ทุกจังหวัดส่งเสริมการสร้างเครือข่ายจิตอาสาประเภทต่าง ๆ อาทิ อสม. กํานัน ผู้ใหญ่บ้าน เพื่อบันทึกข้อมูลการได้รับวัคซีน ผู้ต้องการความช่วยเหลือ ผู้ติดเชื้อ และกลุ่มเปราะบางในพื้นที่ รวมทั้งประชาสัมพันธ์สร้างการรับรู้และสร้างการมีส่วนร่วมให้กับประชาชน อาสาสมัคร แพทย์อาสาได้เข้าใจและใช้งานแพล็ตฟอร์ม Jitasa.care และให้หน่วยงานของรัฐบันทึกข้อมูลของพื้นที่ อาทิ การฉีดวัคซีน จุดฉีดวัคซีน จุด Community Isolation (CI) ข้อมูลการจัดการเตียงผู้ป่วย เป็นต้น รวมทั้งใช้ประโยชน์จากข้อมูลเพื่อการบริหารสถานการณ์และช่วยเหลือประชาชนต่อไป
รัฐบาลไทย-ข่าวทำเนียบรัฐบาล-“ชัยวุฒิ”ร่วมเปิดตัว สกมช. อย่างเป็นทางการ รูปแบบ Online Event เร่งเครื่องภารกิจปกป้องประชาชนจากภัยคุกคามไซเบอร์
วันพฤหัสบดีที่ 19 สิงหาคม 2564
“ชัยวุฒิ”ร่วมเปิดตัว สกมช. อย่างเป็นทางการ รูปแบบ Online Event เร่งเครื่องภารกิจปกป้องประชาชนจากภัยคุกคามไซเบอร์
“ชัยวุฒิ”ร่วมเปิดตัว สกมช. อย่างเป็นทางการ รูปแบบ Online Event เร่งเครื่องภารกิจปกป้องประชาชนจากภัยคุกคามไซเบอร์
เมื่อวันที่18สิงหาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดกิจกรรม“Virtual NCSA Grand Openingสร้างการรับรู้การจัดตั้งสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)”ในรูปแบบOnline Event ซึ่งเป็นการเปิดตัวอย่างเป็นทางการของสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)หรือNational Cyber Security Agency : NCSA เพื่อรับมือกับภัยคุกคามด้านไซเบอร์ที่ทวีความรุนแรงมากขึ้นและอาจส่งผลกระทบต่อเศรษฐกิจสังคมและความมั่นคงของประเทศโดยมีพลโทดร.ปรัชญาเฉลิมวัฒน์เลขาธิการคณะกรรมการการรักษาความมั่นคงปลอดภัยไซเบอร์แห่งชาติพร้อมด้วยคณะกรรมการที่เกี่ยวข้องร่วมกิจกรรมทั้งนี้สกมช.ยังเร่งดําเนินการทํางานให้สอดคล้องกับสถานการณ์ในปัจจุบันซึ่งจะช่วยเสริมสร้างความรู้ความเข้าใจเกี่ยวกับการรักษาความมั่นคงปลอดภัยรวมถึงการสร้างความตระหนักรู้ด้านสถานการณ์เกี่ยวกับภัยคุกคามทางไซเบอร์เพื่อให้มีการดําเนินการเชิงปฏิบัติการที่มีลักษณะบูรณาการและทันต่อการเปลี่ยนแปลง
ในโอกาสนี้รัฐมนตรีดีอีเอสกล่าวย้ําว่าสกมช.จะเป็นหน่วยงานที่มีหน้าที่ปฏิบัติการประสานงานสนับสนุนและให้ความช่วยเหลือหน่วยงานที่เกี่ยวข้องในการปฏิบัติตามนโยบายและแผนว่าด้วยการรักษาความมั่นคงปลอดภัยไซเบอร์แผนปฏิบัติการเพื่อการรักษาความมั่นคงปลอดภัยไซเบอร์และมาตรการป้องกันรับมือและลดความเสี่ยงจากภัยคุกคามทางไซเบอร์หรือตามคําสั่งของคณะกรรมการเพื่อทําให้การป้องกันและการรับมือกับภัยคุกคามทางไซเบอร์เป็นไปอย่างมีประสิทธิภาพและยั่งยืน
************
รัฐบาลไทย-ข่าวทำเนียบรัฐบาล-เคาะแล้ว! ขยายเวลาลดส่งเงินสมทบเพิ่ม 3 เดือน ช่วยเหลือนายจ้าง - ลูกจ้างฝ่าวิกฤตโควิด
วันพฤหัสบดีที่ 23 กันยายน 2564
เคาะแล้ว! ขยายเวลาลดส่งเงินสมทบเพิ่ม 3 เดือน ช่วยเหลือนายจ้าง - ลูกจ้างฝ่าวิกฤตโควิด
....
ที่ประชุม ครม. (21 ก.ย.) เห็นชอบขยายเวลาปรับลดจ่ายเงินสมทบกองทุนประกันสังคม เพิ่มอีก 3 เดือน ตั้งแต่งวดค่าจ้างเดือน ก.ย. – พ.ย. 64 เพื่อบรรเทาภาระของนายจ้าง – ลูกจ้างผู้ประกันตนในสถานการณ์ปัจจุบัน
.
โดยลดอัตราเงินสมทบนายจ้างและผู้ประกันตน ม.33 จากเดิมฝ่ายละร้อยละ 5 เหลือร้อยละ 2.5 ของค่าจ้าง ส่งผลให้ลูกจ้างที่เป็นผู้ประกันตน ม.33 ที่ได้รับเงินเดือนตั้งแต่ 15,000 บาทขึ้นไป และต้องจ่ายเงินสมทบในอัตราเดือนละ 750 บาท จ่ายลดลงเหลือ 375 บาท/เดือน
.
ส่วนผู้ประกันตน ม.39 ให้ปรับลดอัตราจ่ายเงินสมบทจากเดิมในอัตราเดือนละ 432 บาท ลดลงเหลือ 235 บาท/เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมพร้อมมอบนโยบาย และแนวทางการปฏิบัติงานให้กับคณะทำงาน จัดทำระบบใบอนุญาตอิเล็กทรอนิกส์ของกระทรวงอุตสาหกรรม
วันพฤหัสบดีที่ 17 มีนาคม 2565
ปลัดฯ กอบชัย เป็นประธานการประชุมพร้อมมอบนโยบาย และแนวทางการปฏิบัติงานให้กับคณะทํางาน จัดทําระบบใบอนุญาตอิเล็กทรอนิกส์ของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมพร้อมมอบนโยบายและแนวทางการปฏิบัติงานให้กับคณะทํางานจัดทําระบบใบอนุญาตอิเล็กทรอนิกส์ของกระทรวงอุตสาหกรรม
ปลัดฯ กอบชัย เป็นประธานการประชุมพร้อมมอบนโยบายและแนวทางการปฏิบัติงานให้กับคณะทํางานจัดทําระบบใบอนุญาตอิเล็กทรอนิกส์ของกระทรวงอุตสาหกรรม
วันนี้ (17 มีนาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะทํางานจัดทําระบบใบอนุญาตอิเล็กทรอนิกส์ของกระทรวงอุตสาหกรรม ครั้งที่ 1/2565 พร้อมมอบนโยบายและแนวทางการปฏิบัติงานให้กับ คณะทํางานฯ ซึ่งทําหน้าที่ในการกํากับ ดูแล ติดตาม ตรวจสอบ สนับสนุน รวมถึงแก้ไขปัญหาและให้ข้อเสนอแนะการดําเนินงานพัฒนาระบบออกใบอนุญาตอิเล็กทรอนิกส์ (ร.ง.4 ออนไลน์) ของกระทรวงอุตสาหกรรม สําหรับอํานวยความสะดวกในการให้บริการยื่นคําขอรับใบอนุญาตประกอบกิจการโรงงาน ร.ง.4 รวมถึงการออกใบอนุญาตในรูปแบบอิเล็กทรอนิกส์ ทั้งนี้ที่ประชุมได้ร่วมกันพิจารณาแนวทางการดําเนินการพัฒนาระบบออกใบอนุญาตอิเล็กทรอนิกส์ (ร.ง.4 ออนไลน์) ของกระทรวงอุตสาหกรรม โดยมีนายวีระวัฒน์ ศรีสม ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม นายธีรทัศน์ อิศรางกูร ณ อยุธยา ผู้อํานวยการศูนย์เทคโนโลยีสารสนเทศและการสื่อสาร กรมโรงงานอุตสาหกรรม และคณะทํางานฯ ร่วมประชุม ณ ห้อง อก.2 ชั้น 3 อาคารสํานักงานปลัดกระทรวงอุตสาหกรรม และผ่านโปรแกรม ZOOM
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ติดตามโครงการยกระดับแปลงใหญ่ฯ จ.นครศรีธรรมราช
วันอังคารที่ 28 ธันวาคม 2564
รองปลัดกระทรวงเกษตรฯ ติดตามโครงการยกระดับแปลงใหญ่ฯ จ.นครศรีธรรมราช
รองปลัดกระทรวงเกษตรฯ ติดตามโครงการยกระดับแปลงใหญ่ฯ จ.นครศรีธรรมราช เตรียมดําเนินโครงการแปลงใหญ่ด้วยเกษตรสมัยใหม่และเชื่อมโยงตลาด ปี 2565 (เฟส 2) หลังได้รับการตอบรับที่ดีจากเกษตรกร
นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามผลการดําเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ปี 2564 ณ จังหวัดนครศรีธรรมราช โดยโครงการยกระดับแปลงใหญ่ฯ ดําเนินการภายใต้งบประมาณแผนงาน/โครงการภายใต้ พ.ร.ก.ฯ เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 มีวัตถุประสงค์เพื่อเพิ่มประสิทธิภาพการผลิตและลดต้นทุนการผลิตให้กับเกษตรกร โดยประยุกต์ใช้เทคโนโลยีและนวัตกรรมที่เหมาะสม รวมทั้งเครือข่ายความร่วมมือจากภาคส่วนต่าง ๆ ในการร่วมกันบริหารจัดการให้เกิดประสิทธิภาพ และยกระดับการผลิตไปสู่สินค้าที่มีคุณภาพมาตรฐาน สอดคล้องกับความต้องการของตลาดและอุตสาหกรรมต่อเนื่อง ซึ่งมีแปลงใหญ่ทั่วประเทศที่ได้รับการอนุมัติงบประมาณ จํานวน 3,379 แปลง งบประมาณ 9,363,406.563 ล้านบาท
สําหรับพื้นที่จังหวัดนครศรีธรรมราช มีแปลงใหญ่ที่คุณสมบัติครบตามเงื่อนไขโครงการและมีความพร้อมเข้าร่วมโครงการยกระดับแปลงใหญ่ฯ จํานวน 13 แปลง ได้รับงบประมาณสนับสนุนกว่า 38 ล้านบาท ซึ่งการลงพื้นที่ติดตามงานในครั้งนี้ได้ลงตรวจติดตามผลการดําเนินงานโครงการฯ ณ แปลงใหญ่ผักไฮโดรโปนิกส์ตําบลนาเคียน หมู่ที่ 5 ตําบลนาเคียน อําเภอเมืองนครศรีธรรมราช จังหวัดนครศรีธรรมราช ซึ่งเป็นหนึ่งในแปลงใหญ่ที่เข้าร่วมโครงการยกระดับแปลงใหญ่ฯ ประกอบด้วยสมาชิกกลุ่ม 30 ราย โดยมีนายสุรเดช ยุทธแสง เป็นผู้จัดการแปลงใหญ่ ดําเนินกิจกรรมปลูกผักไฮโดรโปนิกส์ มีกําลังการผลิต 3,000 กิโลกรัม/เดือน ได้รับการสนับสนุนงบประมาณจากโครงการยกระดับ จํานวน 2,996,260 บาท เพื่อมาใช้ต่อยอดในการเพิ่มประสิทธิภาพการผลิตผักไฮโดรโปนิกส์ของกลุ่มให้ได้ปริมาณ และคุณภาพที่ดีเป็นที่ต้องการของตลาด โดยจัดซื้อวัสดุอุปกรณ์การผลิตผักไฮโดรโปนิกส์ บรรจุภัณฑ์สําหรับการตลาด พร้อมด้วยก่อสร้างอาคารบรรจุภัณฑ์ตามมาตรฐาน GMP ซึ่งตั้งเป้าขยายฐานการผลิตเพิ่มขึ้น รองรับการเติบโตของตลาดที่ปัจจุบันมีห้างสรรพสินค้าที่ต้องการสินค้าจากกลุ่มมากขึ้น สร้างรายได้ให้ชุมชน และช่วยสร้างงานให้คนในชุมชน ซึ่งการตรวจติดตามโครงการยกระดับแปลงใหญ่ในครั้งนี้ มีผลการดําเนินงานที่ดีสามารถดําเนินการได้ตามแผนงานโครงการ และเกษตรกรมีความพึงพอใจในโครงการเป็นอย่างดี ทั้งนี้ ได้มอบหมายให้หน่วยงานสนับสนุนในพื้นที่ติดตามดูแลและสนับสนุนอย่างต่อเนื่อง เพื่อให้ผลการดําเนินงานของแปลงใหญ่บรรลุวัตถุประสงค์โครงการ สร้างความมั่นคงทางรายได้และสามารถประกอบการได้อย่างยั่งยืน
ทั้งนี้ โครงการยกระดับแปลงใหญ่ฯ ถือได้ว่าเป็นโครงการที่ได้รับการตอบรับที่ดีจากเกษตรกร กระทรวงเกษตรและสหกรณ์จึงได้จัดทําโครงการเพื่อขอสนับสนุนงบประมาณจาก พ.ร.ก. เงินกู้ฯ เพิ่มเติม (รอบ 2) เพื่อดําเนินโครงการแปลงใหญ่ด้วยเกษตรสมัยใหม่และเชื่อมโยงตลาด ปี 2565 (เฟส 2) เพื่อสนับสนุนกลุ่มเกษตรแปลงใหญ่ที่มีความพร้อมและต้องการพัฒนาการผลิตและการตลาดให้ครอบคลุมมากขึ้น อันจะเป็นประโยชน์ต่อการพัฒนาภาคการเกษตรของประเทศต่อไป
รัฐบาลไทย-ข่าวทำเนียบรัฐบาล-โฆษกรัฐบาล เตือนประชาชนระวังแบงก์ปลอม ขอให้ตรวจสอบให้แน่ใจอย่าตกเป็นเหยื่อมิจฉาชีพ ขณะที่ “นายกฯ” สั่งจัดการแก๊งหลอกลวงเด็ดขาด ย้ำบังคับใช้กฎหมายเคร่งครัด
วันอังคารที่ 3 พฤษภาคม 2565
โฆษกรัฐบาล เตือนประชาชนระวังแบงก์ปลอม ขอให้ตรวจสอบให้แน่ใจอย่าตกเป็นเหยื่อมิจฉาชีพ ขณะที่ “นายกฯ” สั่งจัดการแก๊งหลอกลวงเด็ดขาด ย้ําบังคับใช้กฎหมายเคร่งครัด
โฆษกรัฐบาล เตือนประชาชนระวังแบงก์ปลอม ขอให้ตรวจสอบให้แน่ใจอย่าตกเป็นเหยื่อมิจฉาชีพ ขณะที่ “นายกฯ” สั่งจัดการแก๊งหลอกลวงเด็ดขาด ย้ําบังคับใช้กฎหมายเคร่งครัด ขอความร่วมมือประชาชนอย่านําแบงก์ปลอมกลับมาใช้ มีความผิดตามกฎหมาย
วันนี้ (3 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากกรณีที่มีการนําธนบัตรแบงก์พันปลอมมาใช้ซื้อสินค้าในขณะนี้ พลเอก ประยุทธ์ จันทร์โอชา นายกรัฐมนตรีฝากเตือนประชาชน โดยเฉพาะกลุ่มพ่อค้า แม่ค้าให้ระมัดระวัง ขอให้ตรวจสอบธนบัตรที่ได้รับ โดยเฉพาะธนบัตรที่มีมูลค่าสูง ขอให้สละเวลาในการตรวจสอบให้แน่ใจเสียก่อน จะได้มีตกเป็นเหยื่อมิจฉาชีพแก๊งปลอมธนบัตร พร้อมขอความร่วมมือประชาชนหากพบธนบัตรปลอม ห้ามนําธนบัตรปลอมออกไปใช้อีก เพราะมีความผิดตามกฎหมาย ให้เขียนคําว่า "ปลอม" ลงบนธนบัตรเพื่อแยกแยะออกจากธนบัตรฉบับจริง แล้วนําไปส่งมอบให้เจ้าหน้าที่ธนาคารพาณิชย์เพื่อนําส่งเข้าระบบ แจ้งเจ้าหน้าที่ตํารวจที่อยู่ใกล้ที่เกิดเหตุ โดยให้ข้อมูลกับเจ้าหน้าที่ให้ได้มากที่สุด หรือโทรศัพท์แจ้งธนาคารแห่งประเทศไทย โทร. 0 2356 7987
โฆษกประจําสํานักนายกรัฐมนตรี กล่าวเพิ่มเติมว่า วิธีสังเกต "ธนบัตรปลอม" มีอยู่หลายจุดสังเกตุด้วยกัน ดังนี้ 1.การสัมผัส กระดาษธนบัตร เป็นกระดาษที่ทําจากกระดาษที่มีใยฝ้ายเป็นส่วนประกอบหลัก จึงมีความแกร่ง ทนทาน และไม่ยุ่ยง่าย เมื่อจับสัมผัสจะให้ความรู้สึกแตกต่างจากกระดาษทั่วไป 2.ยกส่อง ส่องลายน้ํา ซึ่งเป็นส่วนหนึ่งของกระดาษ จากขั้นตอนการผลิตกระดาษโดยใช้กรรมวิธีพิเศษที่ทําให้เนื้อกระดาษมีความหนาบางไม่เท่ากันจนเกิดเป็นภาพตามต้องการ ลายน้ําในธนบัตรไทย เป็นพระบรมฉายาสาทิสลักษณ์พระบาทสมเด็จพระเจ้าอยู่หัว เมื่อยกส่องกับแสงสว่าง จะเห็นได้อย่างชัดเจนทั้งด้านหน้าและด้านหลังของธนบัตร นอกจากนี้ ลายน้ํายังมีตัวเลขชนิดราคารูปลายไทยที่โปร่งแสงเป็นพิเศษ และ 3. การพลิกเอียงตัวเลขแฝง ตัวเลขแจ้งชนิดราคาซ่อนอยู่ในลายประดิษฐ์ มองเห็นได้เมื่อเอียงธนบัตรเข้าหาแสงสว่าง ภายในมีตัวเลขแจ้งชนิดราคา เมื่อพลิกธนบัตรขึ้นลงหรือพลิกซ้ายขวา ชนิดราคา 500 บาทและ 1,000 บาท จะเห็นการเคลื่อนไหวและเปลี่ยนสลับสี ส่วนชนิดราคา 100 บาท จะเห็นเป็นประกาย
“นายกรัฐมนตรี เน้นย้ําให้มีการบังคับใช้กฎหมายจัดการกลุ่มมิจฉาชีพสร้างความเดือดร้อนให้สังคมและประชาชนอย่างเคร่งครัด โดยโทษฐานปลอมหรือแปลงธนบัตรคือจําคุกตลอดชีวิต หรือจําคุกตั้งแต่ 10-20 ปี และปรับตั้งแต่ 200,000-400,000 บาท ตามประมวลกฎหมายอาญามาตรา 240 ส่วนคนที่นําธนบัตรปลอมไปใช้โดยรู้ว่าเป็นของปลอมต้องระวางโทษจําคุกตั้งแต่ 1-15 ปี และปรับตั้งแต่ 20,000-300,000 บาท ตามประมวลกฎหมายอาญามาตรา 244” นายธนกรฯ ย้ํา
----------------------------------------------
รัฐบาลไทย-ข่าวทำเนียบรัฐบาล-รัฐบาลใช้สิทธิ UCEP Plus ดูแลผู้ป่วยโควิด-19 เริ่ม 16 มี.ค.65
วันจันทร์ที่ 28 มีนาคม 2565
รัฐบาลใช้สิทธิ UCEP Plus ดูแลผู้ป่วยโควิด-19 เริ่ม 16 มี.ค.65
วันพุธที่ 16 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลใช้สิทธิ UCEP Plus สําหรับผู้ป่วยโควิด-19 เริ่มวันนี้(16มี.ค.65) เป็นวันแรก โดยผู้ป่วยโควิด-19 ระดับอาการสีเหลือง อาการสีแดง และมีปัจจัยเสี่ยง เช่น มีอายุมากกว่า 60 ปี มีโรคปอด โรคไต โรคหัวใจและหลอดเลือด โรคหลอดเลือดสมอง โรคเบาหวานที่คุมไม่ได้ ภาวะอ้วน ตั้งครรภ์ ตับแข็ง ภูมิคุ้มกันต่ํา หรือเม็ดเลือดขาวน้อย ให้เข้ารับการรักษาใน รพ.ได้ทุกแห่งโดยไม่เสียค่าใช้จ่าย และไม่ได้จํากัดเพียงแค่ 72 ชั่วโมงแรกเหมือน UCEP ปกติ ส่วนผู้ป่วยระดับสีเขียว คือ มีอาการน้อย-ไม่มีอาการ สามารถเข้ารับการรักษาแบบเจอ-แจก-จบ กักตัวที่บ้าน ศูนย์พักคอย หรือสถานพยาบาลตามสิทธิของตนได้โดยไม่เสียค่าใช้จ่าย แต่หากมีอาการรุนแรงขึ้นก็สามารถใช้สิทธิ UCEP Plus ได้เช่นกัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.อนุมัติงบกลาง 811 ล้านบาท เป็นค่าตอบแทนเสี่ยงภัยเจ้าหน้าที่ผู้ปฏิบัติงานส่วนหน้า ได้แก่ กำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้าน และสมาชิก อส.
วันอังคารที่ 22 มีนาคม 2565
ครม.อนุมัติงบกลาง 811 ล้านบาท เป็นค่าตอบแทนเสี่ยงภัยเจ้าหน้าที่ผู้ปฏิบัติงานส่วนหน้า ได้แก่ กํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้าน และสมาชิก อส.
ครม.อนุมัติงบกลาง 811 ล้านบาท เป็นค่าตอบแทนเสี่ยงภัยเจ้าหน้าที่ผู้ปฏิบัติงานส่วนหน้า ได้แก่ กํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้าน และสมาชิก อส. คนละ 500 บาทต่อเดือนเป็นเวลา 6 เดือน
วันที่ 22 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโรโรนา 2019 จํานวน 811.77 ล้านบาท เพื่อเป็นค่าตอบแทนเสี่ยงภัยเจ้าหน้าที่ผู้ปฏิบัติงานส่วนหน้า ได้แก่ กํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้าน และสมาชิกกองอาสารักษาดินแดน(สมาชิกอส.) ในสถานการณ์การแพร่ระบาดของโควิด 19 ของกรมการปกครองจํานวน 270,590 คน ในอัตราคนละ 500 บาทต่อเดือน ระยะเวลา 6 เดือน ตั้งแต่เดือนตุลาคม 2564-มีนาคม 2565
ทั้งนี้กระทรวงมหาดไทยรายงานว่า กรมการปกครองเคยได้รับการอนุมัติงบกลาง ปี 2563 จํานวน 677.79 ล้านบาท สําหรับเบิกจ่ายเป็นเงินเพิ่มพิเศษรายเดือนให้แก่กํานัน ผู้ใหญ่บ้าน ในอัตราคนละ 500 บาทต่อเดือน และแพทย์ประจําตําบล สารวัตรกํานัน ผู้ช่วยผู้ใหญ่บ้าน ในอัตราคนละ 300 บาทต่อเดือน โดยไม่ได้เสนอขอรับการจัดสรรงบประมาณสําหรับสมาชิกอส. ซึ่งต่างจากการเสนอขอรับการจัดสรรงบประมาณในครั้งนี้ โดยปรับเป็นคนละ 500 บาทต่อเดือนเท่ากันทุกตําแหน่ง เพื่อเป็นการลดความเหลื่อมล้ําและให้เกิดความเสมอภาคระหว่างบุคลากรที่ปฏิบัติงานด่านหน้า ซึ่งอัตราดังกล่าวเทียบเท่ากับอสม.
ส่วนการจัดสรรงบประมาณให้แก่สมาชิก อส. ด้วยนั้นเนื่องจากสมาชิก อส.มีฐานะเป็นเจ้าหน้าที่ของรัฐและกองกําลังประจําถิ่นที่มีภูมิลําเนาอยู่ในพื้นที่ประจําการ ทําให้มีความเข้าใจสถานการณ์ในพื้นที่เป็นอย่างดี เช่นเดียวกับ กํานัน ผู้ใหญ่บ้าน และมีบทบาทสําคัญในฐานะเจ้าหน้าที่ผู้ปฏิบัติงานด่านหน้าในสถานการณ์โควิด 19
รัฐบาลไทย-ข่าวทำเนียบรัฐบาล-รัฐบาลเอาจริงกวาดล้างอุ้มบุญผิดกฎหมาย ยกเป็นคดีพิเศษ กรมสนับสนุนบริการสุขภาพจับมือดีเอสไอเพิ่มประสิทธิภาพป้องปราม-ตัดตอนเส้นทางการเงิน
วันเสาร์ที่ 4 มิถุนายน 2565
รัฐบาลเอาจริงกวาดล้างอุ้มบุญผิดกฎหมาย ยกเป็นคดีพิเศษ กรมสนับสนุนบริการสุขภาพจับมือดีเอสไอเพิ่มประสิทธิภาพป้องปราม-ตัดตอนเส้นทางการเงิน
รัฐบาลเอาจริงกวาดล้างอุ้มบุญผิดกฎหมาย ยกเป็นคดีพิเศษ กรมสนับสนุนบริการสุขภาพจับมือดีเอสไอเพิ่มประสิทธิภาพป้องปราม-ตัดตอนเส้นทางการเงิน
วันที่ 4 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นับตั้งแต่มีการบังคับใช้พระราชบัญญัติคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์ พ.ศ. 2558 หรือที่เรี่ยกกันทั่วไปว่า กฎหมายอุ้มบุญ รัฐบาลโดยกรมสนับสนุนบริการสุขภาพ (สบส.) และกรมสอบสวนคดีพิเศษ (ดีเอสไอ) ได้มีการดําเนินคดีกับหญิงไทยและขบวนการรับจ้างตั้งครรภ์แทน (อุ้มบุญ)อย่างต่อเนื่อง และด้วยคดีดังกล่าวมักเป็นคดีที่มีความซับซ้อนทั้งในการสืบหาผู้ร่วมขบวนการ หรือเส้นทางการเงินที่เป็นอาชญากรรมข้ามชาติ ดังนั้น เพื่อขับเคลื่อนการบังคับใช้กฎหมายอย่างมีประสิทธิภาพยิ่งขึ้น ทั้งสองหน่วยงานดังกล่าว จึงได้ลงนามความร่วมมือในการปฏิบัติงานในการสืบสวนคดี ตรวจสอบข้อเท็จจริง และเข้าถึงข้อมูล ซึ่งจะทําให้การป้องปราม การตัดตอนเส้นทางการเงิน และการนําตัวผู้กระทําความผิดไม่ว่าจะเป็นชาวไทยหรือต่างชาติมาดําเนินการตามกฏหมาย เป็นไปอย่างเข้มข้นและถึงที่สุด โดยล่าสุดดีเอสไอได้รับแจ้งจาก สบส. กว่า 10 คดี ซึ่งรับเป็นคดีพิเศษแล้ว 2 คดี อยู่ระหว่างการสอบสวน
สําหรับภาพรวมการให้บริการด้านเทคโนโลยีช่วยการเจริญพันธุ์ทางการแพทย์ของประเทศไทย สบส.รายงานว่า มีอัตราความสําเร็จในการตั้งครรภ์โดยเฉลี่ยสูงถึงร้อยละ 45 มีการให้บริการทําเด็กหลอดแก้วกว่า 20,000 รอบการรักษา การผสมเทียมกว่า 12,000 รอบ มีการพัฒนาระบบเพื่อส่งเสริมสถานพยาบาลที่ให้บริการด้านการเจริญภัณฑ์ทางการแพทย์ผ่านการรับรองมาตรฐานรวมทั้งสิ้น 104 แห่ง รายสร้างรายได้ให้ประเทศกว่า 4,500 ล้านบาท
นางสาวรัชดา กล่าวต่อว่า พฤติการของผู้กระทําผิดทําเป็นกระบวนการ ตั้งแต่ผู้จ้างวาน ผู้ดําเนินการ ผู้สนับสนุน และผู้นําไปใช้ประโยชน์ ซึ่งอาจขยายวงไปถึงการค้ามนุษย์ เพราะมีการผลิตเด็กเป็นจํานวนมาก มีการเอาตัวอ่อนมาเลี้ยง บางทีตัวอ่อนมาจากการส่งน้ําเชื้อจากต่างประเทศ และมาฝังเป็นตัวอ่อนในประเทศไทย และมีการดูแลจนกระทั่งตั้งครรภ์ออกมา จึงนําเด็กไปไว้ ณ ที่แห่งหนึ่ง เพื่อรอการส่งออก
ดังนั้น การยกระดับคดีอุ้มบุญให้เป็นคดีพิเศษ จะมีส่วนช่วยสร้างความเชื่อมั่นในเรื่องมาตรฐานทางการแพทย์ของประเทศด้วย ทั้งนี้ หากประชาชนพบการกระทําผิดกฎหมาย เช่น การรับจ้างตั้งครรภ์แทน หรือการโฆษณาชวนเชื่อให้มีการอุ้มบุญ หรือซื้อขายอสุจิ ขอให้แจ้งข้อมูลที่สายด่วนสบส. 1426 เพื่อติดตามผู้กระทําผิดมาดําเนินการตามกฎหมายต่อไป
.....................
รัฐบาลไทย-ข่าวทำเนียบรัฐบาล-บริษัท ขนส่ง จำกัด ประกาศหยุดเดินรถทุกเส้นทางชั่วคราว ตั้งแต่วันที่ 21 กรกฎาคม - 2 สิงหาคม 2564
วันพุธที่ 21 กรกฎาคม 2564
บริษัท ขนส่ง จํากัด ประกาศหยุดเดินรถทุกเส้นทางชั่วคราว ตั้งแต่วันที่ 21 กรกฎาคม - 2 สิงหาคม 2564
ส่วนบริการรับส่งพัสดุภัณฑ์ ยังเปิดให้บริการตามปกติทุกวัน ตั้งแต่เวลา 06.00 - 19.30 น.
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ที่มีความรุนแรงเพิ่มขึ้นอย่างต่อเนื่อง ส่งผลให้รัฐบาลต้องเพิ่มมาตรการป้องกันการแพร่ระบาดขั้นสูงสุด อีกทั้งเพื่อให้เป็นไปตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 28) ลงวันที่ 17 กรกฎาคม 2564 ที่ขอความร่วมมือประชาชนงดหรือชะลอการเดินทางข้ามเขตพื้นที่จังหวัดที่ไม่มีเหตุจําเป็น เพื่อควบคุมสถานการณ์การแพร่ระบาด
บขส. จึงขอแจ้งหยุดให้บริการเดินรถเส้นทางภาคเหนือ ภาคตะวันออกเฉียงเหนือและภาคตะวันออก และภาคใต้ ทุกเส้นทางชั่วคราว ตั้งแต่วันที่ 21 กรกฎาคม - 2 สิงหาคม 2564 หรือจนกว่าจะมีประกาศคําสั่งเปลี่ยนแปลง
ทั้งนี้ผู้โดยสารที่ซื้อตั๋วเดินทางล่วงหน้า ระหว่างวันที่ 21 กรกฎาคม - 2 สิงหาคม 2564 สามารถติดต่อขอคืนตั๋ว หรือเลื่อนการเดินทางได้ จนถึงสิ้นปี 2564 ณ ช่องจําหน่ายตั๋วของ บขส. ทั่วประเทศ ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ทั้งนี้เงื่อนไขเป็นไปตามที่บริษัทฯ กําหนด สอบถามข้อมูลเพิ่มเติมที่ Call Center 1490 เรียก บขส. ตลอด 24 ชั่วโมง
สําหรับผู้โดยสารที่มีความจําเป็นต้องเดินทางสามารถติดต่อสอบถามการให้บริการจากผู้ประกอบการรถร่วมได้โดยตรง และในการเดินทางข้ามจังหวัดขอให้ตรวจสอบประกาศ/คําสั่งจังหวัด มาตรการเข้า - ออก ในแต่ละจังหวัด และข้อมูลสถานการณ์จากเว็บไซต์ของ ศบค. หรือของจังหวัด ก่อนการเดินทาง รวมทั้งขอให้ผู้ใช้บริการปฏิบัติตามมาตรการสาธารณสุข D-M-H-T-T-A อย่างเคร่งครัด
ในส่วนของบริการรับ - ส่งพัสดุภัณฑ์ บขส. ยังเปิดให้บริการตามปกติ ทั้งภาคเหนือ (สายเชียงใหม่ เชียงราย) ภาคอีสาน (สายนครพนม หนองคาย อุบลราชธานี) และภาคใต้ (ภูเก็ต หาดใหญ่ สุไหงโก-ลก) ตั้งแต่เวลา 06.00 - 19.30 น. สอบถามข้อมูลเพิ่มเติมได้ที่ ศูนย์รับ - ส่งพัสดุภัณฑ์ (จตุจักร) โทร. 095-890-1687 และ 02-537-8480
รัฐบาลไทย-ข่าวทำเนียบรัฐบาล-สธ. รับมอบอุปกรณ์ทางการแพทย์ สนับสนุน อสม.ร่วมต้านโควิด 19
วันพฤหัสบดีที่ 12 พฤษภาคม 2565
สธ. รับมอบอุปกรณ์ทางการแพทย์ สนับสนุน อสม.ร่วมต้านโควิด 19
กระทรวงสาธารณสุข รับมอบอุปกรณ์ทางการแพทย์ มูลค่า 2.95 ล้านบาท จากบริษัท เซนต์เมด จํากัด (มหาชน) เพื่อส่งมอบต่อให้กับ อสม.ทั่วประเทศ ในโครงการอาสาสมัครสาธารณสุขร่วมต้านโควิด 19 สําหรับเฝ้าระวัง ป้องกัน ควบคุมโรคในชุมชน
กระทรวงสาธารณสุข รับมอบอุปกรณ์ทางการแพทย์ มูลค่า 2.95 ล้านบาท จากบริษัท เซนต์เมด จํากัด (มหาชน) เพื่อส่งมอบต่อให้กับ อสม.ทั่วประเทศ ในโครงการอาสาสมัครสาธารณสุขร่วมต้านโควิด 19 สําหรับเฝ้าระวัง ป้องกัน ควบคุมโรคในชุมชน
วันนี้ (12 พฤษภาคม 2565) ที่โถงอาคาร 1 สํานักงานปลัดกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์ธเรศ กรัษนัยรวิวงศ์ อธิบดีกรมสนับสนุนบริการสุขภาพ และคณะผู้บริหาร รับมอบอุปกรณ์ทางการแพทย์ มูลค่ารวม 2,950,000 บาท จาก ดร.วิโรจน์ วสุศุทธิกุลกานต์ ประธานบริหารเจ้าหน้าที่ บริษัท เซนต์เมด จํากัด (มหาชน) เพื่อสนับสนุนโครงการอาสาสมัครสาธารณสุขร่วมต้านโควิด 19
นายแพทย์เกียรติภูมิกล่าวว่า ในช่วงสถานการณ์โรคโควิด 19 อสม.ถือเป็นกําลังสําคัญในการเฝ้าระวัง ป้องกัน ควบคุมโรคในชุมชน ทั้งการคัดกรองกลุ่มเสี่ยง ดูแลผู้ที่ต้องแยกกักตัวสังเกตอาการ และผู้ติดเชื้อที่รับการรักษาแบบ HI/CI รวมถึงให้ความรู้ในการดูแลสุขภาพ ซึ่งแม้ว่าขณะนี้สถานการณ์ผู้ติดเชื้อโควิด 19 จะมีแนวโน้มลดลง และเตรียมการเปลี่ยนผ่านเข้าสู่โรคประจําถิ่น แต่ยังต้องมีการเฝ้าระวัง ป้องกัน ควบคุมโรคอย่างต่อเนื่อง อุปกรณ์ที่ภาคเอกชนนํามาสนับสนุนในวันนี้จึงนับว่ามีประโยชน์เพราะยังมีความจําเป็น ในการใช้คัดกรองและป้องกันตนเองสําหรับผู้ที่ปฏิบัติงาน รวมถึงผู้ป่วยที่ไม่มีอาการหรือมีอาการเล็กน้อย ใช้ตรวจเช็คอาการตนเองเบื้องต้น โดยจะให้กรมสนับสนุนบริการสุขภาพดําเนินการจัดส่งไปให้ อสม.ในพื้นที่ เพื่อนําไปใช้ให้เกิดประโยชน์โดยเร็วต่อไป
สําหรับอุปกรณ์ทางการแพทย์ที่รับมอบ ประกอบด้วย 1.ชุดตรวจหาเชื้อโควิด 19 Antigen Test Kit จํานวน 10,000 ชุด 2.หน้ากากอนามัย จํานวน 500 กล่อง 3.เจลแอลกอฮอล์ จํานวน 500 กระปุก 4.เครื่องวัดความดันโลหิตอัตโนมัติ แบบ Professional Use จํานวน 500 เครื่อง 5.เครื่องวัดออกซิเจนปลายนิ้ว จํานวน 500 เครื่อง และ6.เครื่องวัดอุณหภูมิแบบดิจิตอล จํานวน 500 เครื่อง
**************************** 12 พฤษภาคม 2565
รัฐบาลไทย-ข่าวทำเนียบรัฐบาล-กระทรวงกลาโหม ร่วมมือ กระทรวงการพัฒนาสังคมและความมั่นคงของมนุษย์จัดทำบันทึกข้อตกลงความร่วมมือโครงการ "สร้างคน สร้างโอกาส สร้างชาติมั่นคง"
วันพฤหัสบดีที่ 23 ธันวาคม 2564
กระทรวงกลาโหม ร่วมมือ กระทรวงการพัฒนาสังคมและความมั่นคงของมนุษย์จัดทําบันทึกข้อตกลงความร่วมมือโครงการ "สร้างคน สร้างโอกาส สร้างชาติมั่นคง"
พลเอก วรเกียรติ รัตนานนท์ ปลัดกระทรวงกลาโหม เป็นผู้แทนของกระทรวงกลาโหม ในพิธีลงนามบันทึกข้อตกลงความร่วมมือแสดงเจตจํานงในการร่วมขับเคลื่อนโครงการ “สร้างคน สร้างโอกาส สร้างชาติมั่นคง”
ภายใต้แนวความคิด “ดี เก่ง กล้า ด้านดนตรีและศิลปะ”ร่วมกับกระทรวงการพัฒนาสังคมและความมั่นคงของมนุษย์ โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ เป็นตัวแทนลงนามร่วมกัน
สําหรับการจัดทําบันทึกข้อตกลงฯ ในครั้งนี้เป็นการบูรณาการความร่วมมือระหว่างกระทรวงกลาโหมและกระทรวงการพัฒนาสังคมและความมั่นคงของมนุษย์ ในการส่งเสริมให้กลุ่มเป้าหมาย อันได้แก่ เยาวชน สตรี ครอบครัว คนพิการ ผู้สูงอายุ และคนไร้ที่พึ่งสามารถพัฒนาตนเองทั้งทางด้านทักษะดนตรี กีฬา และศิลปะ เพื่อนําไปต่อยอดสู่การประกอบอาชีพหรือทํางาน และมีรายได้ อันจะทําให้กลุ่มเป้าหมายสามารถพึ่งพาตัวเองได้อย่างแท้จริง และเป็นพลเมืองที่ดีมีคุณภาพของประเทศ รวมทั้งเป็นการเปิดโอกาสให้ผู้ฝึกสอนที่มีความเชี่ยวชาญทางด้านดนตรี กีฬา และศิลปะ ของหน่วยขึ้นตรงกระทรวงกลาโหม ได้ร่วมบําเพ็ญประโยชน์ให้กับสาธารณชน
รัฐบาลไทย-ข่าวทำเนียบรัฐบาล-รายงานการพัฒนาอย่างยั่งยืนปี 2564
วันอาทิตย์ที่ 22 สิงหาคม 2564
รายงานการพัฒนาอย่างยั่งยืนปี 2564
วันศุกร์ที่ 9 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลรับทราบรายงานการพัฒนาอย่างยั่งยืนปี 2564 ของสหประชาชาติ ซึ่งเผยแพร่โดย มหาวิทยาลัย Cambridge ที่ได้จัดให้ประเทศไทยอยู่ในอันดับที่ 43 จาก 165 ประเทศทั่วโลก มีคะแนนเฉลี่ยที่ 74.19 สูงกว่าค่าเฉลี่ยของภูมิภาคเอเชียตะวันออกและเอเชียใต้ ถือเป็นอันดับ 3 ของเอเชีย และ อันดับ 1 ของอาเซียนติดต่อกันเป็นปีที่ 3 โดยในรายงานระบุว่าไทยบรรลุเป้าหมาย SDG1 คือ การขจัดความยากจน แล้ว และมีแนวโน้มจะบรรลุเป้าประสงค์ระยะยาว ด้านคุณภาพการศึกษา การจัดการน้ําและสุขาภิบาล ด้านอุตสาหกรรม นวัตกรรม และโครงสร้างพื้นฐาน ส่วนเป้าหมายที่ยังคงเป็นความท้าทายระดับสูง เช่น ด้านขจัดความหิวโหย และด้านการใช้ประโยชน์จากทรัพยากรทั้งทางบกและทางทะเล เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงกลาโหม ขอแสดงความเสียใจครอบครัวทหารที่เสียชีวิต ขณะปฏิบัติหน้าที่จากเหตุคนร้ายลอบวางระเบิดในพื้นที่ จ.นราธิวาส
วันจันทร์ที่ 15 สิงหาคม 2565
กระทรวงกลาโหม ขอแสดงความเสียใจครอบครัวทหารที่เสียชีวิต ขณะปฏิบัติหน้าที่จากเหตุคนร้ายลอบวางระเบิดในพื้นที่ จ.นราธิวาส
...
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ชื่นชมการทำงานของทุกหน่วยงานที่เกี่ยวข้องจนนำไปสู่การลงนามในประกาศเจตนารมณ์เพื่อประเทศไทยที่ยั่งยืนร่วมกับสหประชาชาติ
วันศุกร์ที่ 10 มิถุนายน 2565
โฆษกรัฐบาลเผยนายกฯ ชื่นชมการทํางานของทุกหน่วยงานที่เกี่ยวข้องจนนําไปสู่การลงนามในประกาศเจตนารมณ์เพื่อประเทศไทยที่ยั่งยืนร่วมกับสหประชาชาติ
โฆษกรัฐบาลเผยนายกฯ ชื่นชมการทํางานของทุกหน่วยงานที่เกี่ยวข้องจนนําไปสู่การลงนามในประกาศเจตนารมณ์เพื่อประเทศไทยที่ยั่งยืนร่วมกับสหประชาชาติ มุ่งมั่นเดินหน้านําประเทศไทยสู่การพัฒนาที่ยั่งยืน สอดคล้องแนวทางยุทธศาสตร์ชาติ 20 ปี
วันนี้ (10 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมหน่วยงานที่เกี่ยวข้องที่ได้ร่วมกันเดินหน้าผลักดันจนนําไปสู่การลงนามประกาศเจตนารมณ์เพื่อประเทศไทยที่ยั่งยืน (Statement of Commitment to Sustainable Thailand) ซึ่งกระทรวงมหาดไทย พร้อมด้วยผู้ว่าราชการจังหวัดทั้ง 76 จังหวัด ร่วมลงนามประกาศเจตนารมณ์กับสหประชาชาติ เมื่อวันที่ 6 มิถุนายน 2565 ที่ผ่านมา เพื่อนําประเทศไทยสู่การพัฒนาที่ยั่งยืน ภายใต้หลักการ “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน “โลกนี้เพื่อเรา” ผ่านการร่วมมือกับองค์การสหประชาชาติและภาคีเครือข่ายที่เกี่ยวข้อง ตามเป้าหมาย 17 การพัฒนาที่ยั่งยืนของสหประชาชาติ (Sustainable Development Goals : SDGs) สอดคล้องกับยุทธศาสตร์ชาติ 20 ปีของประเทศไทยและแผนพัฒนาเศรษฐกิจและสังคมแห่งชาติฉบับที่ 13
โฆษกประจําสํานักนายกรัฐมนตรี กล่าวว่า การลงนามดังกล่าวเป็นการแสดงเจตนารมณ์ร่วมกันในการพัฒนาประเทศให้มีการพัฒนาที่ยั่งยืนทั้ง 76 จังหวัด ซึ่งถือเป็นการผนึกความร่วมมือครั้งสําคัญ โดยนอกจากเป็นความร่วมมือระหว่างประเทศในการร่วมมือกับองค์การสหประชาชาติในกรอบความท้าทายระหว่างประเทศแล้ว ยังเป็นการสนับสนุนการดําเนินงานส่วนท้องถิ่น ซึ่งเป็นสิ่งที่นายกรัฐมนตรีให้ความสําคัญมาโดยตลอด ทั้งนี้ รัฐบาลคํานึงถึงความต้องการ และประโยชน์สุขของประชาชนเป็นที่ตั้ง และได้มอบหมายให้ผู้ว่าราชการจังหวัดเป็นกลไกสําคัญในการขับเคลื่อน เป็นผู้นําการจัดทําแผนปฏิบัติการในพื้นที่เพื่อสร้างการรับรู้ ตระหนักรู้ของประชาชน และยกระดับขีดความสามารถของหน่วยงานระดับจังหวัด รวมถึงองค์กรปกครองส่วนท้องถิ่นในการดําเนินกิจกรรมและขับเคลื่อนการทํางานลงสู่ในระดับชุมชน หมู่บ้าน ตําบล ให้เกิดผลเป็นรูปธรรม พร้อมทั้งช่วยอํานวยความสะดวกให้เกิดความร่วมมือของทุกภาคีเครือข่าย ในหน่วยงานระดับจังหวัด ท้องถิ่น และ UN ประจําประเทศไทย ตลอดจนพันธมิตรอื่น ๆ ทุกภาคส่วน
“นายกรัฐมนตรีมีวิสัยทัศน์และการทํางานที่ชัดเจนในการส่งเสริมให้หน่วยงานภาครัฐให้ความสําคัญกับเป้าหมายการพัฒนาที่ยั่งยืนทั้ง 17 เป้าหมาย และได้กําหนดไว้อย่างชัดเจนในแผนพัฒนาเศรษฐกิจและสังคมแห่งชาติฉบับที่ 13 ซึ่งเชื่อมั่นว่ารัฐบาลนี้พร้อมเดินหน้านําพาประเทศไทยสู่ ความมั่นคง มั่งคั่ง ยั่งยืน โดยยึดผลประโยชน์ของประเทศชาติ และประชาชนเป็นสําคัญ เพื่อบรรลุวิสัยทัศน์ประเทศ ที่มุ่งเน้นการสร้างสมดุลระหว่างการพัฒนาเศรษฐกิจ สังคม และสิ่งแวดล้อม” นายธนกรฯ กล่าว
รัฐบาลไทย-ข่าวทำเนียบรัฐบาล-กิจกรรมจิตอาสาเนื่องในวันข้าราชการพลเรือน ปี 2565
วันพุธที่ 30 มีนาคม 2565
กิจกรรมจิตอาสาเนื่องในวันข้าราชการพลเรือน ปี 2565
กระทรวงอุตสาหกรรมจัดกิจกรรมจิตอาสาเนื่องในวันข้าราชการพลเรือน ปี 2565
กิจกรรมจิตอาสาเนื่องในวันข้าราชการพลเรือน ปี 2565
30 มี.ค 65 เวลา 09.00-10.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม และ นายใบน้อย สุวรรณชาตรี ผู้ตรวจราชการกระทรวงอุตสาหกรรม นําคณะข้าราชการพลเรือนดีเด่นจาก 6 กรมในสังกัด และคณะจิตอาสาสํานักงานปลัดกระทรวงอุตสาหกรรม นําโดย นางสุนีย์ โสภณ ผู้อํานวยการกองบริหารทรัพยากรบุคคล รวมจํานวน 30 คน มอบอุปกรณ์ป้องกันโควิด-19 ประกอบด้วย หน้ากากอนามัย แอลกอฮอล์ฆ่าเชื้อโรค ชุดตรวจ ATK และสิ่งของจําเป็นต่าง ๆ ภายใต้โครงการอุตสาหกรรมห่วงใยสู้ภัยโควิด-19 ให้หน่วยงาน 3 แห่งรอบกระทรวงฯ สายที่ 1 ได้แก่
1. สถานสงเคราะห์เด็กหญิงบ้านราชวิถี มีนางสาริกา ตรีรัตนาพิทักษ์ ผู้ปกครองสถานสงเคราะห์เด็กหญิงบ้านราชวิถี เป็นผู้รับมอบ
2. โรงเรียนอนุบาลสามเสน มีนางดารณี คุณอนันต์ ผู้อํานวยการโรงเรียนฯ เป็นผู้รับมอบ
3. โรงเรียนสอนคนตาบอดกรุงเทพ มี น.ส.จรัสศรี ศรีมณี ผู้อํานวยการสํานักบริหารมูลนิธิฯ และ นายประสงค์ สุบรรณพงษ์ ผู้อํานวยการโรงเรียนฯ เป็นผู้รับมอบ
รัฐบาลไทย-ข่าวทำเนียบรัฐบาล-ตรึงต่อไม่รอแล้วนะ! คงราคาก๊าซ NGV ต่อไปอีก 3 เดือน ถึง 15 มิ.ย. 65
วันศุกร์ที่ 18 มีนาคม 2565
ตรึงต่อไม่รอแล้วนะ! คงราคาก๊าซ NGV ต่อไปอีก 3 เดือน ถึง 15 มิ.ย. 65
.....
จากความร่วมมือของรัฐบาล โดยกระทรวงพลังงาน และผู้ค้าปลีกก๊าซธรรมชาติ (NGV) อย่างบริษัท ปตท. ในการคงราคาขายปลีกก๊าซ NGV มาอย่างต่อเนื่อง ล่าสุด จะยังคงราคาขายต่อไปอีก 3 เดือน คือถึงวันที่ 15 มิ.ย. 65 จากเดิมสิ้นสุดวันที่ 15 มี.ค. 65
.
แบ่งเป็น ราคาขายปลีกสําหรับยานยนต์ที่ 15.59 บ./กก. และราคาขายปลีก “เอ็นจีวีเพื่อลมหายใจเดียวกัน” สําหรับผู้ขับรถแท็กซี่ใน กทม. และปริมณฑลที่ 13.62 บ./กก. เพื่อบรรเทาความเดือดร้อนประชาชนจากสถานการณ์ราคาพลังงานในปัจจุบัน และการแพร่ระบาดของโรคโควิด-19
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สถาบันการบินพลเรือน เปิดการฝึกอบรมหลักสูตร Safety Management System in the Aviation Industry - Foundation Concepts ในรูปแบบ Virtual Classroom
วันศุกร์ที่ 27 สิงหาคม 2564
สถาบันการบินพลเรือน เปิดการฝึกอบรมหลักสูตร Safety Management System in the Aviation Industry - Foundation Concepts ในรูปแบบ Virtual Classroom
...
สถาบันการบินพลเรือน (สบพ.) รัฐวิสาหกิจกระทรวงคมนาคม สถาบันการศึกษาเฉพาะทางด้านการบินที่ครบวงจร แห่งเดียวในประเทศไทยและสมาชิกประเภท Regional Training Centre of Excellence (RTCE) โครงการ ICAO TRAINAIR PLUS ขององค์การการบินพลเรือนระหว่างประเทศ (International Civil Aviation Organization : ICAO) เปิดการฝึกอบรมหลักสูตร Safety Management System in the Aviation Industry - Foundation Concepts ในรูปแบบห้องเรียนเสมือนจริง (Virtual Classroom) สําหรับบุคลากรที่อยู่ในหน่วยงานอุตสาหกรรมการบิน ตลอดจนผู้ที่สนใจหาความรู้เพิ่มเติมด้านระบบการจัดการความปลอดภัยทางการบิน โดยใช้ระยะเวลาในการฝึกอบรมทั้งสิ้น 1 วัน (ตั้งแต่เวลา 09.00น. – 16.00 น.) ผ่านโปรแกรม ZOOM แบ่งออกเป็น 2 รุ่น ดังนี้
1. รุ่นที่ 1 ฝึกอบรมในวันที่ 2 กันยายน 2564
2. รุ่นที่ 2 ฝึกอบรมในวันที่ 4 พฤศจิกายน 2564
***เปิดรับสมัครตั้งแต่บัดนี้ เป็นต้นไป ผู้สนใจสามารถกรอกใบสมัครได้ที่ https://itrain.catc.or.th หากต้องการสอบถามรายละเอียดเพิ่มเติม โทร 02-272-5741 ต่อ 8571, 086-628-1611 E-mail: itrain@catc.or.th ***
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่สถานีขนส่งเอกมัย - จุดจอดรถตู้บางนา
วันอังคารที่ 12 เมษายน 2565
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่สถานีขนส่งเอกมัย - จุดจอดรถตู้บางนา
ตรวจการเตรียมความพร้อมอํานวยความสะดวกประชาชนเดินทางในช่วงเทศกาลสงกรานต์
วันนี้ (12 เมษายน 2565) นายสรพงศ์ ไพฑูรย์พงษ์ รองปลัดกระทรวงคมนาคม ประธานกรรมการบริษัท ขนส่ง จํากัด กระทรวงคมนาคม ตรวจเยี่ยมการอํานวยความสะดวกและการให้บริการในช่วงเทศกาลสงกรานต์ที่สถานีขนส่งผู้โดยสารกรุงเทพ (เอกมัย) และจุดจอดรถโดยสารขนาดเล็ก (บางนา) โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด พร้อมด้วยผู้บริหารบริษัท ขนส่ง จํากัด(บขส.) เจ้าหน้าที่สํานักงานเขตคลองเตย และกรมการขนส่งทางบก ให้การต้อนรับ
นายสรพงศ์ ไพฑูรย์พงษ์ รองปลัดกระทรวงคมนาคม กล่าวว่า จากการลงพื้นที่สถานีขนส่งฯ เอกมัย พบว่ามีผู้โดยสารเดินทางค่อนข้างมาก ส่วนใหญ่เป็นการเดินทางในเส้นทางสายสั้น ระยะทางไม่เกิน 300 กิโลเมตร เช่น เส้นทางกรุงเทพ - ระยอง กรุงเทพ - ชลบุรี และกรุงเทพ - ตราด จึงได้มีการกําชับให้เจ้าหน้าที่ ช่วยอํานวยความสะดวกให้แก่ผู้โดยสาร และตรวจสอบความพร้อมของรถโดยสารและคนขับ ตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้ดูแลเรื่องมาตรการความปลอดภัย ซึ่งทางกรมการขนส่งทางบก (ขบ.) ได้มีการตั้งจุดตรวจรถโดยสารสาธารณะ (Checking Point) ในสถานีขนส่งฯ และมีการตรวจหาแอลกอฮอล์ เพื่อลดความเสี่ยงการเกิดอุบัติเหตุทางถนนที่เกิดจากความไม่พร้อมของรถโดยสารสาธารณะด้วย
นอกจากนี้ ในส่วนมาตรการป้องกันและควบคุมการแพร่ระบาดของโรคติดเชื้อไวรัส COVID-19 พบว่า ที่สถานีขนส่งฯ เอกมัย มีการดําเนินการตามมาตรการ COVID Free Setting สําหรับบริการขนส่งสาธารณะ อาทิ มีการตรวจวัดอุณหภูมิ มีการเช็ดทําความสะอาดในจุดที่สัมผัสบ่อย (เคาน์เตอร์จําหน่ายตั๋ว ห้องน้ํา) มีการเว้นระยะห่างในสถานีขนส่ง และจัดให้มีการระบายอากาศที่ดีและเพียงพอ เป็นต้น นอกจากนี้ พนักงานประจํารถ บขส. มีการตรวจหาเชื้อไวรัส COVID-19 แบบ Antigen Test Kit หรือ ATK ทุก 3 วัน รวมทั้งมีการขอความร่วมมือ ผู้โดยสาร สวมหน้ากากอนามัยหรือหน้ากากผ้าขณะใช้บริการที่สถานีขนส่งและบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
รัฐบาลไทย-ข่าวทำเนียบรัฐบาล-สำนักงานสลากฯ เปิดรับสมัครตัวแทนจำหน่าย "สลากดิจิทัล" ถึง 10 พ.ค.นี้ ผู้สมัครวันแรก 2,920 ราย
วันพุธที่ 4 พฤษภาคม 2565
สํานักงานสลากฯ เปิดรับสมัครตัวแทนจําหน่าย "สลากดิจิทัล" ถึง 10 พ.ค.นี้ ผู้สมัครวันแรก 2,920 ราย
หลังจากที่เปิดรับสมัครตัวแทนจําหน่ายสลากกินแบ่งรัฐบาลผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัล ไปเมื่อวานนี้ เป็นวันแรกมีผู้สนใจสมัครเข้าร่วมโครงการ เป็นตัวแทนจําหน่ายสลากดิจิทัล จํานวน 2,920 ราย
วันนี้ (4 พฤษภาคม 2565) เวลา 10.00 น. พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยว่า หลังจากที่เปิดรับสมัครตัวแทนจําหน่ายสลากกินแบ่งรัฐบาลผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัล ไปเมื่อวานนี้ เป็นวันแรกมีผู้สนใจสมัครเข้าร่วมโครงการ เป็นตัวแทนจําหน่ายสลากดิจิทัล จํานวน 2,920 ราย โดยสํานักงานสลากฯ จะเปิดรับสมัครไปจนถึงวันที่ 10 พฤษภาคม 2565 ผ่านทางเว็บไซต์ www.glo.or.th ทั้งนี้ หากถึงกําหนดในการเปิดรับสมัครเบื้องต้นแล้วยังได้จํานวนตัวแทนสลากดิจิทัลไม่ครบตามที่กําหนดไว้ สํานักงานฯ จะพิจารณาเปิดรับสมัครเพิ่มจากกลุ่มผู้สมัครลงทะเบียนซื้อ-จองล่วงหน้า ปี 2565 ต่อไป
ผู้อํานวยการสํานักงานสลากกินแบ่งรัฐบาล กล่าวต่อไปอีกว่า คุณสมบัติของผู้สมัครจะต้องเป็นตัวแทนจําหน่ายรายย่อยทั้งในส่วนกลาง และส่วนภูมิภาค หรือ ผู้ซื้อจองล่วงหน้าที่ผ่านการยืนยันตัวตนแล้ว เมื่อสํานักงานฯ พิจารณาคุณสมบัติแล้ว จะดําเนินการจัดทําสัญญาตัวแทนจําหน่ายสลากดิจิทัล เบื้องต้นจัดทําเป็นสัญญา 1 ปี โดยจะได้รับสลาก 5 เล่ม ตามสัญญานี้สัญญาเดียวเท่านั้น สําหรับสลากที่จะได้รับสลากรายละ 5 เล่มนั้น จะนําเข้าสู่ระบบจําหน่ายสลากผ่านแพลตฟอร์มของสํานักงานฯ ทั้งหมด เพื่อทําการจําหน่ายผ่านแอปฯ เป๋าตังและถุงเงิน ของธนาคารกรุงไทย ตั้งแต่วันที่ 2 มิถุนายน 2565 เป็นต้นไป
พันโท หนุน ศันสนาคม กล่าวในตอนท้ายว่า โครงการจําหน่ายสลากฯ ผ่านแพลตฟอร์มจําหน่ายสลากกินแบ่งรัฐบาลหรือสลากดิจิทัลนี้ เป็นหนึ่งในมาตรการที่สํานักงานสลากฯ มุ่งหมายจะใช้ในการแก้ไขปัญหาสลากเกินราคา ประกอบกับมาตรการอื่นๆ ไม่ว่าจะเป็น โครงการสลาก 80 ซึ่งขณะนี้เปิดให้บริการแล้ว 209 จุด ในกรุงเทพมหานคร ปริมณฑล และภาคกลาง คาดว่าจะครบทุกภูมิภาคในเดือนกรกฎาคม 2565 ส่วนโครงการลงทะเบียนผู้ซื้อ-จองล่วงหน้าฯ ที่มีผู้สมัครเข้ามาทั้งรายเก่าและรายใหม่จํานวนกว่า 1 ล้านราย ขณะนี้อยู่ระหว่างการตรวจสอบคุณสมบัติจากหน่วยงานที่เกี่ยวข้อง และยืนยันการเป็นผู้ขายจริง ซึ่งต้องใช้เวลาในการดําเนินการอีกระยะหนึ่ง สําหรับมาตรการแก้ไขปัญหาในระยะยาวด้วยการออกผลิตภัณฑ์ใหม่นั้น จะต้องมีการรับฟังความคิดเห็นของผู้มีส่วนได้เสียและศึกษาผลกระทบทางสังคม คาดว่าจะลงพื้นที่เพื่อรับฟังความคิดเห็นได้กลางปีนี้
รัฐบาลไทย-ข่าวทำเนียบรัฐบาล-รมช.สาธิต เยี่ยมเด็กและครูติดเชื้อโควิดคลัสเตอร์ศูนย์เด็กเล็กศรีสุข ที่รักษารพ.ขอนแก่น
วันศุกร์ที่ 2 กรกฎาคม 2564
รมช.สาธิต เยี่ยมเด็กและครูติดเชื้อโควิดคลัสเตอร์ศูนย์เด็กเล็กศรีสุข ที่รักษารพ.ขอนแก่น
รัฐมนตรีช่วยว่าการกระทรวงสาธารณสุข เยี่ยมให้กําลังใจเด็กและครูติดเชื้อโควิด19 คลัสเตอร์ศูนย์เด็กเล็กตําบลศรีสุข  ที่รักษาอยู่ในรพ.ขอนแก่น พร้อมมอบของเล่นกระตุ้นพัฒนาการ  ย้ํามาตรการของรัฐบาล ความเข้าใจและความร่วมมือของประชาชน การควบคุมป้องกันโรค
รัฐมนตรีช่วยว่าการกระทรวงสาธารณสุข เยี่ยมให้กําลังใจเด็กและครูติดเชื้อโควิด19 คลัสเตอร์ศูนย์เด็กเล็กตําบลศรีสุข ที่รักษาอยู่ในรพ.ขอนแก่น พร้อมมอบของเล่นกระตุ้นพัฒนาการ ย้ํามาตรการของรัฐบาล ความเข้าใจและความร่วมมือของประชาชน การควบคุมป้องกันโรค และการรักษา ควบคู่กับการฉีดวัคซีน หากทั้งหมดทําได้ดีโรคจะจบได้เร็ว
วันนี้ (2 กรกฎาคม 2564) ที่โรงพยาบาลขอนแก่น จ.ขอนแก่น ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมอนามัย นายแพทย์สมชายโชติ ปิยวัชร์เวลา นายแพทย์สาธารณสุขขอนแก่น เยี่ยมให้กําลังใจเด็กและครูพี่เลี้ยงศูนย์เด็กเล็กตําบลศรีสุขที่ติดเชื้อโควิด 19 พร้อมมอบของเล่นกระตุ้นพัฒนาการ โดยดร.สาธิตกล่าวว่า วันนี้ได้มาเยี่ยมเด็กๆ จากศูนย์เด็กเล็ก
23 ราย และคุณครูพี่เลี้ยง 6 รายที่ติดเชื้อโควิด 19 รักษาตัวอยู่ในห้องแยกโรคความดันลบของโรงพยาบาลขอนแก่น ซึ่งเด็กๆ ทั้งหมดปลอดภัยแข็งแรงดี รับประทานอาหารได้ มีครู 1 รายเริ่มมีอาการย้ายไปรักษาที่หอผู้ป่วยรวมโควิด
“การดูแลเด็กติดเชื้อโควิดเป็นเรื่องละเอียดอ่อน ทาง รพ.ขอนแก่นทําได้ดี ใช้วิธีให้ครูที่คุ้นเคยกับเด็กมาช่วยดูแลร่วมกับพยาบาล จากการตรวจเยี่ยมเด็กทุกคนอาการปกติ เล่นกันสนุก ส่วนครูที่ดูแลอาจจะมีความเครียดบ้าง เหมือนเราที่ต้องดูแลลูกเล็กๆ ตลอด 24 ชั่วโมง ได้ส่งทีมจิตแพทย์ไปพูดคุย มีกิจกรรมช่วยคลายเครียด”ดร.สาธิตกล่าว
สําหรับคลัสเตอร์ศูนย์เด็กเล็กตําบลศรีสุข อําเภอสีชมพู สํานักงานสาธารณสุขจังหวัดได้ทําการสอบสวนและเก็บตัวอย่างจากเด็กและเจ้าหน้าที่ รวม162 ราย มีผลบวก 42 ราย เป็นครูศูนย์เด็กเล็ก 8 ราย เป็นเด็กนักเรียนศูนย์เด็กเล็ก 34 ราย ทั้งหมดสายพันธุ์อัลฟา ขณะนี้เข้ารับการรักษาที่ รพ.ขอนแก่น และรพ.ศรีนครินทร์ นอกจากนี้ ได้ค้นหาผู้สัมผัสในชุมชนเพิ่ม และรอส่งตรวจทางห้องปฏิบัติการ อีก 248 ราย
ดร.สาธิตกล่าวต่อว่า ส่วนการฉีดวัคซีนโควิดของจังหวัดขอนแก่น มีกลุ่มเป้าหมาย1,256,172 คน ฉีดแล้ว 68,806 คน คิดเป็นร้อยละ 5 ซึ่งจังหวัดได้เตรียมพร้อมจุดบริการฉีดวัคซีนในเขตอําเภอเมือง ได้แก่ ศูนย์แสดงสินค้านานาชาติ ห้างสรรพสินค้าเซ็ลทรัล ศูนย์อนามัยที่ 7 และที่โรงพยาบาลในทุกอําเภอ มีศักยภาพเพียงพอที่จะฉีดวัคซีนให้ครบตามกําหนด ทั้งนี้ จะได้เสนอต่อที่ประชุม ศบค. เพื่อขอรับวัคซีนเพิ่ม เนื่องจากจังหวัดขอนแก่น เป็นจังหวัดที่มีศักยภาพเป็นศูนย์กลางด้านเศรษฐกิจและการศึกษาของภูมิภาคนี้ อย่างไรก็ตาม การควบคุมโรคโควิดเป็นเรื่องของทุกคนเป็นหน้าที่ของทุกคน เราต้องอยู่กับโรคให้ได้ ซึ่งมาตรการของรัฐบาล ความเข้าใจความร่วมมือของประชาชน การป้องกันควบคุมโรคและการรักษา ควบคู่กับการฉีดวัคซีนให้ครอบคลุมร้อยละ 70 หากทั้งหมดทําได้ดีโรคจะจบได้เร็ว
********************************* 2 กรกฎาคม 2564
รัฐบาลไทย-ข่าวทำเนียบรัฐบาล-กสร. โปร่งใส ได้รางวัลองค์กรที่มีความเป็นเลิศด้านการเงินการคลัง
วันเสาร์ที่ 19 มิถุนายน 2564
กสร. โปร่งใส ได้รางวัลองค์กรที่มีความเป็นเลิศด้านการเงินการคลัง
กรมสวัสดิการและคุ้มครองแรงงาน คว้ารางวัลองค์กรที่มีความเป็นเลิศในการบริหารจัดการด้านการเงินการคลัง ประเภทรางวัลด้านการจัดซื้อจัดจ้าง ระดับดี พร้อมแสดงเจตจํานงส่งเสริมการปฏิบัติงานด้านการเงินการคลังในภาพรวมของหน่วยงานให้มีประสิทธิภาพ ถูกต้อง และโปร่งใส
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า ตามที่กรมบัญชีกลาง ได้จัดให้มีการมอบรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบประมาณ พ.ศ.2563 ให้แก่ส่วนราชการที่มีการบริหารจัดการด้านการเงินการคลังเป็นเลิศ โดยในปีนี้ กรมสวัสดิการและคุ้มครองแรงงาน ได้รับรางวัลประกาศเกียรติคุณด้านการจัดซื้อจัดจ้าง ระดับดี ในการส่งเสริมและพัฒนาให้เจ้าหน้าที่ด้านการเงินการคลังทุกคนปฏิบัติงานตามระเบียบและแบบแผนของทางราชการด้านการจัดซื้อจัดจ้าง สําหรับรางวัลองค์กรที่มีความเป็นเลิศในการบริหารจัดการด้านการเงินการคลังถือเป็นรางวัลอันทรงเกียรติที่คณะกรรมการกรมบัญชีกลางมอบให้ส่วนราชการ เพื่อส่งเสริมการปฏิบัติงานด้านการเงินการคลังในภาพรวมของหน่วยงานให้มีประสิทธิภาพ ยกย่องเชิดชูหน่วยงานสําหรับความมุ่งมั่นและปฏิบัติหน้าที่ในการบริหารจัดการให้เป็นไปอย่างถูกต้อง มีความโปร่งใส และเป็นที่เชื่อถือศรัทธาของประชาชน ตลอดจนลดความเสี่ยงที่ทําให้เกิดความเสียหายต่อประเทศชาติ
อธิบดี กสร. กล่าวเพิ่มเติมว่า กรมสวัสดิการและคุ้มครองแรงงาน มีความมุ่งมั่นในการบริหารจัดการด้านการเงินการคลังให้ถูกต้องตามกฎระเบียบราชการ ตามนโยบายรัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรีและนายสุชาติ ชมกลิ่น รัฐมนตรีว่าการกระทรวงแรงงาน ที่มีความต้องการพัฒนาการปฏิบัติงานด้านการเงินการคลังของส่วนราชการให้เป็นเลิศใน 5 มิติ ได้แก่ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชีภาครัฐ มิติด้านการตรวจสอบภายในภาครัฐ และมิติด้านปลอดความรับผิดทางละเมิด ตลอดจนสามารถปฏิบัติตามกฎระเบียบด้วยความรวดเร็ว ถูกต้อง โปร่งใสและตรวจสอบได้ พร้อมทั้งกระตุ้นและส่งเสริมให้เกิดการพัฒนางานให้ดียิ่งขึ้นและคงคุณภาพมาตรฐานที่ดีไว้ต่อไป